John Cummings, Standard Steel LLC: Profile & Biography - Bloomberg
Senior VP:Manufacturing Standard Steel LLC, 11/2003-PRESENT
VP:Operations Edgewater Steel, 1995-1996 'Jy is verantwoordelik vir jou eie geluk' | Netwerk24
Deur Anri Basson, Unisa 24 April 2019 14:22
Die gras is altyd groener aan die ander kant, so wat maak dit saak?
Is dit nie hoe van ons partykeer klink nie?
Ons is geneig om die uitdrukking te glo en onsself daarmee te vereenselwig.
Jy mag dalk dink die gras is groener aan die ander kant, maar as jy die moeite doen om jou eie gras nat te maak, sal dit net so groen wees.
Ons is in ’n konstante rusie met die samelewing en dis die probleem. Ek is self skuldig daaraan. Ons dink altyd dat ons gelukkiger sou wees in ander omstandighede. Maar hoeveel van daardie mense is werklik gelukkig?
Ons word so vasgevang in die verslawing van ander se lewens en wat hulle doen dat ons vergeet om dankbaar te wees vir wat ons het.
Ons verloor ons eie seëninge so gou uit die oog en hoe hard ons gewerk het om sekere dinge te bereik. Jy saboteer jouself deur op ander se prestasies te fokus in plaas van jou eie. Maar tog is dit so moeilik om tevrede te wees met wat jy het en waar jy is in die lewe.
Kyk op na God
Jy is verantwoordelik vir jou eie geluk. Jou geluk word nie bepaal deur ander se menings of ander se rykdom nie. Vergelyking beroof jou van jou vreugde. Ons wil wegkruip agter soveel menings, leuens en eksterne faktore, dat ons langs die pad ons eie waarde verloor, en dis waar ons die fout maak . . .
Jy hoef nie te kyk na iemand anders om te weet hoe goed jy is nie, kyk net op na God. Jy moet leer om gelukkig te wees met jouself. As jy dit kan doen, sal jou gras net so groen word.
Alles begin by ’n opsie, dit hang net af of jy dit gaan kies. Soms is dit nie ander mense wat moet verander nie, maar jy self. Sodra jy jouself verander, sal jy jou vrede en geluk in die lewe vind. Besef hoe geseënd jy is met wat jy het.
So, gaan jy kies om te kyk hoe ander mense se tuine groei of gaan jy jou eie tuin plant en versier? Jy beskik oor die vermoë om die uitslag van jou lewenstuin te bepaal.
So maak dit ’n goeie een.